Die koste hieraan verbonde is baie minder as litigasie, aangesien die koste beperk is tot die paar uur wat dit duur om tot ‘n vergelyk te kom. Dit is ook baie vinniger – die mediasie vind plaas op ‘n plek en tyd wat beide partye en die mediator pas.
Die Wetgewer het hierdie beginsel nou in Wetgewing beliggaam en die reëls van die Landdroshof sal in Desember 2014 gewysig word wanneer daar voorsiening gemaak word daarvoor dat partye eers vir mediasie kan gaan voordat aksie of aansoek in die hof ingestel word. Die Wysigingswet maak ook daarvoor voorsiening dat ‘n Landdros, tydens aanhoor van ‘n saak in sy of haar hof, kan beslis dat die saak eers vir mediasie verwys moet word alvorens hy of sy ‘n beslissing maak.